รัฐบาลไทย-ข่าวทำเนียบรัฐบาล-รมว.ศธ.หารือกับผู้แทน OECD ที่ฝรั่งเศส
วันจันทร์ที่ 6 พฤศจิกายน 2560
รมว.ศธ.หารือกับผู้แทน OECD ที่ฝรั่งเศส
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ, ดร.วัฒนาพร ระงับทุกข์ รองปลัดกระทรวงศึกษาธิการ, นางสาวนงศิลินี โมสิกะ ผู้อํานวยการสํานักความสัมพันธ์ต่างประเทศ สป.
นพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการ พร้อมด้วย ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ, ดร.วัฒนาพร ระงับทุกข์ รองปลัดกระทรวงศึกษาธิการ, นางสาวนงศิลินี โมสิกะ ผู้อํานวยการสํานักความสัมพันธ์ต่างประเทศ สป. ร่วมหารือกับผู้แทนองค์การเพื่อความร่วมมือทางเศรษฐกิจและการพัฒนา (Organization for Economic Co-operation and Development:OECD) นําโดยMr Andreas Schleicher, Director for the Directorate of Education and Skills เมื่อวันศุกร์ที่3พฤศจิกายน 2560 ณ กรุงปารีส สาธารณรัฐฝรั่งเศส
นพ.ธีระเกียรติ เจริญเศรษฐศิลป์กล่าวว่า คณะผู้แทนไทยในระหว่างการเข้าร่วมประชุมสมัยสามัญของยูเนสโก ครั้งที่ 39 ที่สํานักงานใหญ่ยูเนสโก สาธารณรัฐฝรั่งเศส ได้ร่วมหารือกับผู้แทนOECD ใน5เรื่องที่สําคัญ คือ1) การเพิ่มศักยภาพของไทยในการประเมินผลPISA2) ประสิทธิภาพการจัดการระหว่างสถานศึกษาของรัฐกับเอกชน3) แนวทางการพัฒนาครูทั้งระบบ4)การติดตามข้อมูลการจัดการทักษะของประชากรผู้ใหญ่5)การฝึกอบรมพัฒนาด้านอาชีวศึกษา ดังนี้
● การเพิ่มศักยภาพของไทยในการประเมินผล PISA
การพบปะครั้งนี้ ได้หารือถึงแนวคิดที่จะพัฒนาประสิทธิภาพการสอบ PISA ของไทย เช่นหากจะมีการแปลข้อสอบ PISA ให้เป็นภาษาไทย ก็จําเป็นต้องคํานึงถึงSocialContextและความหมายของประโยคด้วย เพราะหากนักเรียนที่เข้าสอบไม่เข้าใจคําถาม ยิ่งจะส่งผลให้การตอบคําถามผิดพลาด และผลที่ได้รับก็คือคะแนน PISA ที่ต่ํา
นอกจากนี้ ได้แจ้งOECDได้รับทราบว่าไทยจะมีความร่วมมือกับศูนย์ SEAMEO STEMซึ่งเป็นศูนย์ที่มีความเชี่ยวชาญในด้านวิทยาศาสตร์ คณิตศาสตร์และเทคโนโลยี ตั้งอยู่ในประเทศไทย ให้เข้ามามีส่วนร่วมในการพัฒนาการดําเนินงานดังกล่าวมากขึ้น
จากการหารือครั้งนี้OECD ยังได้แนะนําให้มีการจับคู่ (peer) กับประเทศอื่น ๆเพื่อพัฒนาร่วมกัน และเมื่อประเทศไทยมีความชํานาญมากขึ้นแล้ว ก็จะเป็นที่ปรึกษาให้แก่ประเทศเพื่อนบ้านอื่น ๆ ในภูมิภาคอาเซียนด้วย
●ประสิทธิภาพในการจัดการศึกษาของสถานศึกษารัฐและเอกชน
ได้รับทราบข้อมูลว่า ประเทศสมาชิก OECD ส่วนใหญ่ สถานศึกษาของรัฐจะได้รับเงินสนับสนุนมากกว่าสถานศึกษาเอกชน แต่ประสิทธิภาพจะสู้สถานศึกษาเอกชนไม่ได้ ซึ่งตรงกันข้ามกับประเทศไทย เพราะโดยส่วนใหญ่สถานศึกษาของรัฐจะมีประสิทธิภาพมากกว่า
อย่างไรก็ตาม ได้แจ้งความประสงค์ให้OECD เข้ามาช่วยเพิ่มประสิทธิภาพสถานศึกษาของไทยด้วยเพราะOECD มีโครงการประเมินผลการสอนของสถานศึกษาหลายอย่างที่ประสบความสําเร็จ เช่น จัดการสอบ การบันทึกวีดิทัศน์การเรียนการสอนเป็นเวลา6เดือน การศึกษาผลการเรียนการสอน เป็นต้น
●การพัฒนาครูทั้งระบบอย่างต่อเนื่อง
OECDมีข้อเสนอให้ครูในแต่ละสาขาวิชาได้วิเคราะห์และจัดทํามาตรฐานสาขาวิชาของตน ซึ่งจะมีผลถึงตัวบ่งชี้ในสาขาวิชานั้น ๆ มีคุณภาพ นอกจากนี้ ควรมีการพัฒนาครูทั้งระบบอย่างต่อเนื่อง เช่น แนวทางการพัฒนาครูในประเทศจีน ที่ได้ให้ครูเผยแพร่การเรียนการสอนของตนในเว็บไซต์ และประเมินโดยผู้บริหาร ซึ่งประเมินโดยการวิเคราะห์จํานวนของผู้เข้าชมเว็บไซต์ และการสื่อสารระหว่างครูและผู้ที่เข้าชมเว็บไซต์ด้วย ซึ่งส่งผลให้ครูมีความกระตือรือร้นในการพัฒนาตนเองอย่างต่อเนื่อง และสามารถเรียนรู้ร่วมกันผู้อื่นได้มากขึ้น
●PIAAC Survey
โครงการสํารวจ The Programme for the International Assessment of Adult Competencies:PIAACเป็นความริเริ่มของ OECD ที่ต้องการจะช่วยภาครัฐในการประเมิน วิเคราะห์ และติดตามข้อมูลเกี่ยวกับการจัดการทักษะของประชากรผู้ใหญ่ โดยเน้นขอบเขตของประชากรผู้ใหญ่เกี่ยวกับการใช้ทักษะในที่ทํางานและชีวิตประจําวัน ตลอดจนทักษะสําหรับผู้ใช้แรงงาน ซึ่งข้อมูลที่รวบรวมจะเกี่ยวข้องทั้งด้านอารมณ์ สังคม และความสําเร็จในการศึกษา การจ้างงาน และมีงานทําอีกด้วย
ทั้งนี้ การดําเนินการPIAACในระยะแรกมีประเทศที่เข้าร่วมการสํารวจประมาณ40ประเทศ ส่วนระยะที่2(2018-2023) หากไทยสนใจ ก็สามารถเข้าร่วมการสํารวจในครั้งนี้ได้
ในการนี้OECDแจ้งให้ทราบว่าจะมีการจัดประชุมระดับชาติเกี่ยวกับ PIAAC ที่ประเทศสิงคโปร์ในช่วงกลางเดือนพฤศจิกายนนี้ หากประเทศไทยสนใจ สามารถเดินทางไปเข้าร่วมการประชุมได้ โดย รมว.ศึกษาธิการ ได้มอบหมายให้รองปลัดกระทรวงศึกษาธิการ (นางวัฒนาพร ระงับทุกข์) พิจารณาคัดเลือกเจ้าหน้าที่ของกระทรวงศึกษาธิการเป็นคณะทํางานในการดําเนินการพิจารณาการเข้าร่วมการสํารวจของ PIAAC ในระยะที่2ต่อไป
● การฝึกอบรมและพัฒนาด้านอาชีวศึกษา
OECD ให้ความสนใจในเรื่องของการฝึกอบรมและพัฒนาด้านอาชีวศึกษา รวมทั้งให้ความสําคัญเกี่ยวกับการลงทุนในด้านความรู้ “HelpCentre” เพราะพบว่าได้รับผลตอบแทนจากการลงทุนสูงถึง15เท่า เมื่อเทียบกับการลงทุนในด้านอื่น ๆ
โอกาสนี้OECDได้เชิญ รมว.ศึกษาธิการ ไปเป็นGuest SpeakerในงานEducationWorldForumที่อังกฤษในเดือนมกราคม2561อีกด้วย
กลุ่มสารนิเทศ สป.เรียบเรียง
ขอบคุณข้อมูล:สํานักความสัมพันธ์ต่างประเทศ สป.
ขอบคุณภาพถ่าย:เลขานุการรมว.ศธ.และคณะ